2.3 การประกอบธุรกิจของแต่ละสายผลิตภัณฑ์

(1) ลักษณะบริการ

รายละเอียดธุรกิจหลักทรัพย์ของบริษัท แยกตามประเภทธุรกิจมีดังนี้

การเป็นนายหน้าซื้อขายหลักทรัพย์

ส่วนแบ่งตลาดมูลค่าการซื้อขายหลักทรัพย์ของบริษัทในระยะ 3 ปีที่ผ่านมา และงวดล่าสุดคือวันที่ 31
ธันวาคม 2547 เป็นไปตามตารางข้างล่าง

  ตารางแสดงส่วนแบ่งตลาดมูลค่าซื้อขายหลักทรัพย์

  ---------------------------- ----------- ----------- ----------- -----------
  มูลค่าการซื้อขายหลักทรัพย์          ปี 2544      ปี 2545      ปี 2546      ปี 2547

  ตลาดหลักทรัพย์ฯ (ล้านบาท)        1,579,144   2,053,357   4,670,281   5,024,399

  บริษัท (ล้านบาท)                68,322      142,044     201,645     137,802

  ส่วนแบ่งตลาดของบริษัท (%)        2.16%       3.45%       2.16%       1.37%
  ---------------------------- ----------- ----------- ----------- -----------

นโยบายในการรับลูกค้า

บริษัทฯ มีนโยบายในการรับลูกค้าทุกประเภท ทั้งลูกค้ารายย่อย, ลูกค้าสถาบัน และ
ลูกค้าต่างประเทศ ในปัจจุบัน บริษัทฯ มีฐานลูกค้าส่วนใหญ่เป็นลูกค้ารายย่อย โดยบริษัทฯ
มีเกณฑ์การพิจารณาลูกค้าที่สอดคล้องและเป็นไปตามระเบียบกฎเกณฑ์ที่ทางตลาดหลักทรัพย์ฯ
กำหนดไว้โดยคำนึงถึงความเสี่ยงของบริษัทฯ เป็นหลักด้วย

นโยบายการกำหนด Margin ของหลักทรัพย์

บริษัทฯ มีนโยบายในการให้สินเชื่อเพื่อซื้อขายหลักทรัพย์ ( Margin ) ในรูปของ Credit
Balance ตั้งแต่วันที่ 26 มิถุนายน 2545 เป็นต้นไป บริษัทฯ
กำหนดนโยบายในการให้สินเชื่อเพื่อซื้อขายหลักทรัพย์ (Margin) ภายใต้โครงการ Credit
Balance Financing โดยกำหนดสัดส่วนมาร์จิ้นตามประเภทหลักทรัพย์
ซึ่งมีค่าความเสี่ยงไม่เท่ากันโดยจะประกาศให้ลูกค้าของบริษัททราบเป็นครั้งคราวตามที่เห็นสมควร
และการกำหนดหลักทรัพย์ที่อนุญาตให้นำมาเป็นหลักประกัน ขึ้นอยู่กับการพิจารณาของบริษัท
โดยมีขั้นตอนและวิธีปฏิบัติในการให้กู้ยืมเพื่อซื้อหลักทรัพย์ ดังนี้

1. เจ้าหน้าที่การตลาด ต้องทำความรู้จักลูกค้าอย่างเพียงพอเพื่อประเมินถึง
วัตถุประสงค์ในการลงทุน ฐานะการเงินและข้อจำกัด และพื้นฐานความรู้ความเข้าใจในการลงทุน

2. กำหนดวงเงินสูงสุดที่ลูกค้าอาจเป็นหนี้บริษัท ณ ขณะใดขณะหนึ่ง
โดยพิจารณาตามความเหมาะสมของลูกค้ารายนั้น
สำหรับลูกค้ารายที่ได้รับอนุมัติให้ทำธุรกรรมทั้งการกู้ยืมเงินเพื่อซื้อหลักทรัพย์และการยืมหลักทรัพย์เพื่อขายชอร์ต
ให้บริษัทกำหนดวงเงินสูงสุดเป็นวงเงินรวม

3. เปิดเผยความสัมพันธ์ของเจ้าหน้าที่การตลาดกับลูกค้า หรือความสัมพันธ์ของบริษัทกับลูกค้า
โดยถือเป็นหน้าที่ในการแสดงจรรยาบรรณในมาตรฐานการปฏิบัติงานเยี่ยงผู้ประกอบวิชาชีพ
และถือเป็นส่วนหนึ่งของ Compliance Manual ที่ต้องปฏิบัติอย่างเคร่งครัด

4. อำนาจการอนุมัติวงเงินขึ้นอยู่กับการพิจารณาของคณะกรรมการบริหาร

5.
เจ้าหน้าที่การตลาดต้องให้คำรับรองต่อบริษัทว่าลูกค้าผู้ขอกู้ยืมเงินเพื่อซื้อหลักทรัพย์กับบริษัทเป็นผู้มีอำนาจตัดสินใจสั่งขาย
ไม่ใช่ตัวแทนของบุคคลอื่นในการซื้อขายหลักทรัพย์
ตลอดจนเป็นผู้มีความสามารถในการชำระหนี้ที่เกิดจากการซื้อขายหลักทรัพย์
โดยห้ามบริษัทให้กู้ยืมเงินเพื่อซื้อหลักทรัพย์แก่บุคคลที่บริษัทรู้
หรือควรรู้ว่าเป็นตัวแทนของบุคคลอื่นในการซื้อขายหลักทรัพย์

6.ในการเปิดบัญชีซื้อขายหลักทรัพย์
กำหนดให้ลูกค้าต้องวางเงินสดก่อนการซื้อหลักทรัพย์ครั้งแรกในจำนวนไม่ต่ำกว่าอัตรามาร์จิ้นเริ่มต้นตามที่ตลาดหลักทรัพย์กำหนด
(ปัจจุบันกำหนดที่อัตราร้อยละ 50)

7. ห้ามบริษัทให้ลูกค้ากู้ยืมเพื่อซื้อหลักทรัพย์เกินกว่าอำนาจซื้อ ณ ขณะใดขณะหนึ่ง

8. ในกรณีที่ลูกค้าต้องการซื้อหลักทรัพย์ในบัญชีมาร์จิ้นเกินกว่าอำนาจซื้อ
ลูกค้าต้องนำเงินหหรือหลักทรัพย์มาวางเป็นประกันเพิ่มในจำนวนไม่ต่ำกว่าอัตรามาร์จิ้นเริ่มต้นของมูลค่าซื้อในส่วนที่เกินอำนาจซื้อ
ก่อนการซื้อหลักทรัพย์นั้น

9. ให้บริษัทดำเนินการกำหนดรายชื่อหลักทรัพย์ที่อนุญาตให้ลูกค้าซื้อขายในบัญชีมาร์จิ้น
(ซึ่งรวมถึงหุ้นเพิ่มทุนของบริษัทจดทะเบียนในตลาดหลักทรัพย์) อัตรามาร์จิ้นเริ่มต้น
อัตรามาร์จิ้นที่ต้องเรียกให้ลูกค้านำทรัพย์สินมาวางเป็นประกันเพิ่มเติม
และอัตรามาร์จิ้นขั้นต่ำที่บริษัทต้องดำเนินการบังคับชำระหนี้
สำหรับแต่ละหลักทรัพย์ไว้เป็นลายลักษณ์อักษรอย่างน้อยเดือนละครั้ง

10. ในกรณีที่ทรัพย์สินของลูกค้ารายใดลดลงจนต่ำกว่ามูลค่าหลักประกันที่ต้องดำรงไว้
ฝ่ายปฏิบัติการหลักทรัพย์ต้องดำเนินการเรียกเป็นหนังสือให้ลูกค้านำเงินหรือทรัพย์สินมาวางเป็นประกันเพิ่มเติมหรือดำเนินการอื่นใดจนทำให้ทรัพย์สินของลูกค้าไม่ต่ำกว่ามูลค่าหลักประกันที่ต้องดำรงไว้
โดยให้เรียกภายในวันทำการถัดจากวันที่ทรัพย์สินของลูกค้าต่ำกว่ามูลค่าหลักประกันที่ต้องดำรงไว้

11. ในกรณีที่ทรัพย์สินของลูกค้ารายใดลดลงจนเท่ากับหรือต่ำกว่ามูลค่าหลักประกันขั้นต่ำ
ฝ่ายปฏิบัติการหลักทรัพย์ต้องดำเนินการบังคับการชำระหนี้จากทรัพย์สินที่เป็นหลักประกันในวันทำการถัดจากวันที่ทรัพย์สินของลูกค้าเท่ากับหรือต่ำกว่ามูลค่าหลักประกันขั้นต่ำ
จนทำให้ทรัพย์สินของลูกค้าสูงกว่ามูลค่าหลักประกันขั้นต่ำ

12. ให้บริษัทเรียกเก็บดอกเบี้ยจากการให้กู้ยืมเงินเพื่อซื้อหลักทรัพย์
หรือชำระดอกเบี้ยสำหรับเงินที่ลูกค้านำมาวางเป็นประกันการชำระหนี้ในบัญชีมาร์จิ้นในส่วนที่คงเหลืออยู่จากการที่ลูกค้ายังซื้อหลักทรัพย์ไม่เต็มจำนวนเงินที่วางไว้โดยให้คำนวณจากยอดคงค้างในแต่ละวันตามอัตราดอกเบี้ยที่ได้ตกลงกันไว้
ทั้งนี้ให้บริษัทเรียกเก็บหรือชำระดอกเบี้ยดังกล่าวโดยใช้วิธีปรับปรุงมาร์จิ้นเสมือนว่าลูกค้าได้ถอนเงินหรือนำเงินมาวางเพิ่มในบัญชีมาร์จิ้น
อย่างน้อยเดือนละครั้ง

13. ฝ่ายปฏิบัติการหลักทรัพย์มีหน้าที่จัดทำและจัดส่งรายงานให้แก่ลูกค้าอย่างน้อยเดือนละครั้ง
เพื่อสรุปความเคลื่อนไหวของสถานะความเป็นลูกหนี้หรือเจ้าหนี้ของลูกค้า
พร้อมทั้งรายงานหลักประกันในบัญชีมาร์จิ้น

นโยบายอนุมัติวงเงินซื้อหลักทรัพย์ให้ลูกค้า

บริษัทได้กำหนดขอบเขตและอำนาจอนุมัติวงเงินซื้อขายหลักทรัพย์บัญชีเงินสดและวงเงินอนุมัติ Short
Sell และ Net Settlement / Waive รวมทั้งวงเงินอนุมัติรายการ Change Order และ
Error Port ของบริษัทให้กระทำโดยกลุ่มบุคคลที่ได้รับการแต่งตั้งจากคณะกรรมการบริษัท
ไว้ดังตารางที่ 1 ซึ่งบริษัทได้ทบทวนกำหนดขอบเขตอำนาจอนุมัติวงเงิน มีผลตั้งแต่วันที่ 13 มกราคม
2548 เป็นต้นไป มีดังต่อไปนี้

  ------------ -------------------------------------- -------------------------------------- ------------------ -------------------------------------- -------------------------------------- ------------------------------------------------------------------------------------- ----------------------------------------------------------
  ตารางที่ 1     ประเภทอำนาจอนุมัติด้านการตลาดหลักทรัพย์                                                                                                                                                                                                                                     

  วงเงิน(บาท)   เปิดบัญชีเงินสด                            Net Settlement & Waive                 Short Sell         Change Order                           Error Port                                                                                                                   

                                                                                                                                                       กรณีไม่มีขาดทุน                            กรณีมีผลขาดทุนต่อรายการ                                                                   กรณีโอนรายการเฉพาะ ราย

  ไม่เกิน 2      ผู้ช่วยผู้อำนวยการ                          ผู้ช่วยผู้อำนวยการ                          ผู้ช่วยผู้อำนวยการ      -                                      -                                      ไม่เกิน 30,000 บาท                                                                      ผู้บังคับบัญชาสูงสุดของสายงานการตลาดหลักทรัพย์ลงนามร่วมกับ
  ล้านบาท                                                                                                                                                                                                                                                                            กรรมการผู้จัดการ หรือ กรรมการผู้อำนวยการ หรือ กรรมการบริหาร
                                                                                                                                                                                                                                                                                    ให้ผู้บังคับบัญชาสูงสุดของสายงานด้านการตลาดหลักทรัพย์สรุปรายการที่เกิดขึ้น
                                                                                                                                                                                                                                                                                    นำเสนอคณะกรรมการบริหารรับทราบ

  ไม่เกิน 5      ผู้อำนวยการ                              ผู้อำนวยการ                              ผู้อำนวยการ          ผู้อำนวยการ                              ผู้อำนวยการ                              ผู้บังคับบัญชาสูงสุดของสายงานการตลาดหลักทรัพย์ลงนามร่วมกับ กรรมการผู้จัดการ หรือ กรรมการผู้อำนวยการ หรือ 
  ล้านบาท                                                                                                                                                                                      กรรมการบริหาร                                                                          

  ไม่เกิน 8      ผู้อำนวยการอาวุโส                         ผู้อำนวยการอาวุโส                         ผู้อำนวยการอาวุโส     ผู้อำนวยการอาวุโส                         ผู้อำนวยการอาวุโส                                                                                                               
  ล้านบาท                                                                                                                                                                                                                                                                            

  ไม่เกิน 15     ผู้บังคับบัญชาสูงสุดของ สายงานการตลาด หลักทรัพย์ ผู้บังคับบัญชาสูงสุดของ สายงานการตลาด หลักทรัพย์ ผู้บังคับบัญชาสูงสุดของ   ผู้บังคับบัญชาสูงสุดของ สายงานการตลาด หลักทรัพย์ ผู้บังคับบัญชาสูงสุด ของสายงานการตลาด หลักทรัพย์                                                                                       
  ล้านบาท                                                                                     สายงานการตลาด                                                                                                                                                                          
                                                                                             หลักทรัพย์                                                                                                                                                                                

  ไม่เกิน 20     ผู้บังคับบัญชาสูงสุดของสายงานการตลาดหลักทรัพย์   ผู้บังคับบัญชาสูงสุดของสายงานการตลาดหลักทรัพย์   กรรมการผู้จัดการ หรือ  ผู้บังคับบัญชาสูงสุดของสายงานการตลาดหลักทรัพย์   ผู้บังคับบัญชาสูงสุดของสายงานการตลาดหลักทรัพย์                                                                                         
  ล้านบาท       ลงนามร่วมกับกรรมการผู้จัดการ หรือ            ลงนามร่วมกับกรรมการผู้จัดการ หรือ            กรรมการผู้อำนวยการ   ลงนามร่วมกับกรรมการผู้จัดการ หรือ            ลงนามร่วมกับกรรมการผู้จัดการ หรือ                                                                                                  
               กรรมการผู้อำนวยการ หรือ กรรมการบริหาร      กรรมการผู้อำนวยการ หรือ กรรมการบริหาร      หรือ กรรมการบริหาร   กรรมการผู้อำนวยการ หรือ กรรมการบริหาร      กรรมการผู้อำนวยการ หรือ กรรมการบริหาร                                                                                            

                                                                                                                                                                                                                                                                                    

                                                                                                                                                                                              เกิน 30,000 บาท                                                                        

                                                                                                                                                                                              ผู้บังคับบัญชาสูงสุดของสายงาน การตลาดหลักทรัพย์ ลงนามร่วมกับ กรรมการผู้จัดการ หรือ กรรมการผู้อำนวยการ   
                                                                                                                                                                                              หรือ กรรมการบริหาร และ                                                                  
                                                                                                                                                                                              ให้ผู้บังคับบัญชาสูงสุดของสายงานด้านการตลาดหลักทรัพย์สรุปรายการที่เกิดขึ้นนำเสนอคณะกรรมการบริหารรับทราบ   

  20           คณะกรรมการบริหาร                        คณะกรรมการบริหาร                        กรรมการผู้จัดการ หรือ  กรรมการผู้จัดการ หรือ กรรมการผู้อำนวยการ หรือ กรรมการผู้จัดการ หรือ กรรมการผู้อำนวยการ หรือ                                                                                       
  ล้านบาทขึ้นไป                                                                                 กรรมการผู้อำนวยการ   กรรมการบริหาร                           กรรมการบริหาร                                                                                                                 
                                                                                             หรือ กรรมการบริหาร                                                                                                                                                                       

  100          คณะกรรมการบริษัท                         คณะกรรมการบริษัท                         กรรมการผู้จัดการ หรือ                                                                                                                                                                      
  ล้านบาทขึ้นไป                                                                                 กรรมการผู้อำนวยการ                                                                                                                                                                       
                                                                                             หรือ กรรมการบริหาร                                                                                                                                                                       
  ------------ -------------------------------------- -------------------------------------- ------------------ -------------------------------------- -------------------------------------- ------------------------------------------------------------------------------------- ----------------------------------------------------------

หมายเหตุ
อำนาจในการอนุมัติการเปิดบัญชีซื้อขายหลักทรัพย์ประเภทเงินสดในแต่ละวงเงินที่บริษัทกำหนดให้กับผู้บริหารในแต่ละตำแหน่งตามตารางข้างต้น
อนุโลมให้ใช้กับการพิจารณาอนุมัติวงเงินชั่วคราวด้วย

ทั้งนี้การอนุมัติวงเงินชั่วคราวในแต่ละครั้งจะต้องไม่เกินวงเงินอนุมัติเดิมของลูกค้า

คำอธิบายประกอบตารางอำนาจอนุมัติ :

  -------------------------------------- -------- --------------------------------------------------------------------------------------------
  วงเงินอนุมัติ                              หมายถึง   วงเงินเปิดบัญชีใหม่ของลูกค้าประเภทบัญชีเงินสดหรือวงเงินซื้อขายหลักทรัพย์ใหม่หลังจากการเปลี่ยนแปลงเพิ่ม/ลดวงเงินแล้ว

  ผู้ช่วยผู้อำนวยการ ผู้อำนวยการ และ            หมายถึง   ผู้ช่วยผู้อำนวยการ ผู้อำนวยการ และ ผู้อำนวยการอาวุโส ฝ่ายการตลาดหลักทรัพย์
  ผู้อำนวยการอาวุโส                                  

  ผู้บังคับบัญชาสูงสุดของสายงานการตลาดหลักทรัพย์   หมายถึง   ผู้ช่วยกรรมการผู้จัดการอาวุโส และผู้ช่วยกรรมการผู้จัดการ ฝ่ายการตลาดแต่ละสาย

  คณะกรรมการบริหาร                        หมายถึง   คณะกรรมการบริหารที่บริษัทฯ ดำเนินการแต่งตั้งขึ้น

  กรรมการบริหาร                           หมายถึง   กรรมการที่อยู่ในคณะกรรมการบริหาร
  -------------------------------------- -------- --------------------------------------------------------------------------------------------

การควบคุมและติดตามลูกค้าซื้อขายหลักทรัพย์

บริษัทมีมาตรการควบคุมดูแลการซื้อขายหลักทรัพย์ของลูกค้าอย่างรัดกุม
เพื่อให้ถูกต้องเป็นไปตามกฎเกณฑ์ของตลาดหลักทรัพย์ฯ ซึ่งหลักเกณฑ์และนโยบายที่ใช้ในการควบคุม
มีดังนี้

บริษัทจะติดตามให้ลูกค้าชำระเงินสดค่าซื้อหลักทรัพย์ภายในกำหนดเวลา
หากเกิดกรณีที่ลูกค้าชำระค่าซื้อล่าช้า หรือเช็คไม่สามารถเรียกเก็บเงินได้
บริษัทจะดำเนินการแจ้งให้เจ้าหน้าที่การตลาดทราบ
เพื่อติดต่อให้ลูกค้าชำระค่าซื้อด้วยเงินสดหรือโอนเงินเข้าบัญชีบริษัท และให้เพิ่มความระมัดระวัง
และบริษัทจะพิจารณาคิดค่าปรับจากการที่ลูกค้าไม่สามารถชำระราคาหรือส่งมอบได้ตามที่กำหนด
ทั้งนี้หากมีการผิดนัด 3 ครั้ง ในรอบระยะเวลา 1 ปี บริษัทจะพิจารณาปิดบัญชีลูกค้า

การค้าหลักทรัพย์

บริษัทมีคณะอนุกรรมการการลงทุนซึ่งแต่งตั้งโดยคณะกรรมการของบริษัทฯทำหน้าที่ควบคุมการลงทุนของบริษัท
ซึ่งเป็นการลงทุนในหลักทรัพย์ทั้งที่เป็นหลักทรัพย์จดทะเบียน ในตลาดหลักทรัพย์แห่งประเทศไทย
ตลาดใหม่ ศูนย์ซื้อขายตราสารหนี้ไทย และมิได้จดทะเบียน ซึ่งมีทั้งตราสารทุนและตราสารหนี้
เป็นการลงทุนชั่วคราวและการลงทุนระยะยาว ให้เป็นไปตามนโยบายการลงทุนของบริษัท
ที่กำหนดไว้ ดังนี้

1.  กำหนดกรอบการบริหารเงินสดให้สอดคล้องและไม่ขัดต่อข้อกำหนดของทางการ
    โดยเฉพาะข้อกำหนดในเรื่องของ NCR ซึ่งบริษัทจะต้องดำรง NCR
    ไม่ให้ต่ำกว่าเกณฑ์ที่ทางการกำหนด ทั้งนี้บริษัทมีเป้าหมายเบื้องต้นในการควบคุม NCR
    ของบริษัทให้อยู่ในช่วง 100-150% และในกรณีที่การลงทุนใดที่จะมีผลให้ทำให้ NCR
    ของบริษัทต่ำกว่า 100%
    การลงทุนนั้นจะต้องได้รับการอนุมัติต่อคณะกรรมการบริหารก่อนที่จะลงทุน

2.  บริษัทจะควบคุมเงินทุนสำรองให้เพียงพอต่อการดำเนินธุรกิจนายหน้าซื้อขายหลักทรัพย์
    ธุรกิจสินเชื่อเพื่อซื้อขายหลักทรัพย์ (Credit balance)
    ธุรกิจจัดจำหน่ายและรับประกันการจำหน่าย และเงินทุนหมุนเวียนในรอบ 3 เดือน
    สำหรับเงินสดคงเหลือในธุรกิจดังกล่าว บริษัทจะนำไปใช้ในการบริหารเงินลงทุน
    และธุรกิจอื่นที่ทางการกำหนดให้บริษัทสามารถดำเนินการได้

3.  บริษัทได้กำหนดนโยบายการลงทุน สัดส่วนการลงทุน หลักเกณฑ์และเงื่อนไขต่าง ๆ
    เพื่อเป็นแนวทางในการบริหารงานโดยแบ่งตามประเภทของตราสารดังนี้

    1.  ตราสารหนี้ระยะยาว (อายุของตราสารมากกว่า 1 ปี)
        กำหนดให้สัดส่วนการลงทุนไม่เกินร้อยละ 40 และมีการจัดอันดับความน่าเชื่อถือ
        จากสถาบันจัดอันดับความน่าเชื่อถือที่ทางการรับรอง ในเกรด BBB+ ขึ้นไป
        สำหรับในกรณีที่ตราสารนั้นไม่มีการจัดอันดับความน่าเชื่อถือ
        จะต้องได้รับการอนุมัติให้ลงทุนจากคณะกรรมการบริหาร

    2.  ตราสารหนี้ระยะสั้น (อายุของตราสารน้อยกว่าหรือเท่ากับ 1 ปี)
        กำหนดให้สัดส่วนการลงทุนไม่เกินร้อยละ 30
        และมีอัตราส่วนความสามารถในการชำระหนี้ (Debt Services Coverage Ratio –
        DSCR) มากกว่า 1.2 เท่าขึ้นไป สำหรับในกรณีที่ตราสารนั้นมี DSCR น้อยกว่า 1.2
        เท่า จะต้องได้รับการอนุมัติให้ลงทุนจากคณะกรรมการบริหาร

    3.  ตราสารทุน กำหนดให้สัดส่วนการลงทุนไม่เกินร้อยละ 30

  เงื่อนไขสำคัญ

  บริษัทสามารถที่จะมีการปรับสัดส่วนการลงทุนตามความเหมาะสมต่อสถานการณ์ในขณะนั้นๆ
  เพื่อให้เกิดความคล่องตัวในการดำเนินการ และก่อให้เกิดประโยชน์ต่อบริษัทให้มากที่สุด
  ทั้งนี้การพิจารณาสัดส่วนการลงทุนให้อยู่ภายใต้การพิจารณาเห็นชอบของคณะอนุกรรมการการลงทุน
  (Investment Committee)

  สถานะปัจจุบันของบริษัท และเงินทุนหมุนเวียนในปี 2548

-   Net Capital ประมาณ 700 ล้านบาท

-   บริษัทกันเงินสำรองในธุรกิจนายหน้าซื้อขายหลักทรัพย์ ประมาณ 220 ล้านบาท
    ตั้งเป้าสำหรับธุรกิจด้าน Credit Balance ในสัดส่วน 30 %
    ของปริมาณการซื้อขายของลูกค้าทั้งหมด
    และสามารถรองรับงานด้านจัดจำหน่ายและรับประกันการจำหน่าย ไม่เกิน 1,500 ล้านบาท
    ในช่วงเวลาเดียวกัน รวมทั้งมีเงินทุนหมุนเวียนรองรับค่าใช้จ่าย 3 เดือนประมาณ 60
    ล้านบาท

    1.  นโยบายการลงทุนในหลักทรัพย์ ของบริษัท

  - แบ่งประเภทการลงทุนในหลักทรัพย์เป็น 2 ประเภท คือ

1.  การลงทุนชั่วคราว

2.  การลงทุนระยะยาว

  - ขอบเขตการลงทุน ให้ลงทุนในหลักทรัพย์ที่จดทะเบียน
  และมิได้จดทะเบียนในตลาดหลักทรัพย์แห่งประเทศไทย ตลาดหลักทรัพย์ใหม่
  หรือศูนย์ซื้อขายตราสารหนี้ไทย โดยต้องเป็นหลักทรัพย์ที่มีปัจจัยพื้นฐานดี ฐานะการเงินดี
  มีสภาพคล่องพอสมควร มีแนวโน้มการเติบโตที่ดี และมีราคาที่เหมาะสม

  ทั้งนี้ในกรณีของการลงทุนในหลักทรัพย์ที่มิได้จดทะเบียนในตลาดหลักทรัพย์แห่งประเทศไทย
  ตลาดหลักทรัพย์ใหม่ หรือศูนย์ซื้อขายตราสารหนี้ไทย
  จะต้องได้รับการอนุมัติให้ลงทุนจากคณะอนุกรรมการการลงทุน

  - การบริหารความเสี่ยง

1.  ให้มีการกระจายความเสี่ยงในการลงทุนให้เหมาะสมตามระยะเวลาการลงทุนและประเภทของกลุ่มหลักทรัพย์

2.  มีการจำกัดผลขาดทุน

3.  ให้มีข้อมูลการวิเคราะห์เพื่อประกอบการตัดสินใจลงทุน

  - มีการรายงานผลการค้าหลักทรัพย์และผลการลงทุนให้คณะกรรมการบริษัท ทราบทุกเดือน

การเป็นที่ปรึกษาการลงทุน

ธุรกิจการเป็นที่ปรึกษาการลงทุนเป็นบริการให้คำปรึกษาในแบบเฉพาะเจาะจง (specific
advice) กับลูกค้ารายใหญ่ โดยคำนึงถึงความเหมาะสมสำหรับลูกค้าแต่ละราย
ซึ่งจะพิจารณาจากความต้องการ วัตถุประสงค์ ความสามารถในการรับความเสี่ยง
สถานะทางการเงิน และประสบการณ์ในการลงทุนของลูกค้า
เพื่อใช้ในการให้คำแนะนำในการคัดเลือกหลักทรัพย์ (stock selection)
และการจัดสรรเงินลงทุน (asset allocation) ที่เหมาะสมสำหรับลูกค้านั้นๆ

บริการที่เสนอประกอบด้วยการให้คำแนะนำเกี่ยวกับกลยุทธ์การลงทุน การปรับน้ำหนักการลงทุน
การติดตามและวัดผลการลงทุน การเลือกสไตล์การลงทุนที่เหมาะสม
รวมทั้งการจัดสัมมนา/การอบรมให้ความรู้แก่ลูกค้าเกี่ยวกับแนวโน้มเศรษฐกิจและการลงทุนในตลาดหลักทรัพย์หรือประเด็นอื่น
ๆ ที่อยู่ในความสนใจของนักลงทุน

ทั้งนี้ บริษัทมีแผนที่จะเริ่มให้บริการต่างๆ ทางด้านการเป็นที่ปรึกษาการลงทุนในช่วงครึ่งหลังของปี
2548

การเป็นที่ปรึกษาทางการเงินและการจัดจำหน่ายหลักทรัพย์

บริษัทและบริษัทย่อยมีบริการด้านการเป็นที่ปรึกษาทางการเงิน
โดยมีหน่วยงานด้านวาณิชธนกิจทั้งที่บริษัทและบริษัทย่อย โดยมีบุคลากรด้านวาณิชธนกิจที่บริษัท จำนวน
12 คน และบริษัทย่อย จำนวน 14 คน

โดยบริษัทและบริษัทย่อย เป็นบริษัทที่ให้บริการให้คำปรึกษาในด้านการเงิน การจัดโครงสร้างผู้ถือหุ้น
การระดมทุนโดยการออกตราสารประเภทหนี้และทุน เช่น หุ้นสามัญ หุ้นบุริมสิทธิ หุ้นกู้
หุ้นกู้ควบใบสำคัญแสดงสิทธิ ฯลฯ
และการนำตราสารและหลักทรัพย์ดังกล่าวเข้าจดทะเบียนในตลาดหลักทรัพย์แห่งประเทศไทยและตลาดหลักทรัพย์ใหม่

บริษัทมีนโยบายเป็นผู้จัดจำหน่ายและรับประกันการจัดจำหน่ายตราสารต่าง ๆ
ทั้งตราสารหนี้และตราสารทุนรวมทั้งให้คำปรึกษาการลงทุนด้วย

บริษัทมีการกำหนดอำนาจอนุมัติในการรับเป็นผู้จัดจำหน่ายหลักทรัพย์ ดังนี้

+----------------------+----------------+-----------------------------+
| มูล                   | ผู้มีอำนาจอนุมัติ    | กรณีเร่งด่วน                   |
| ค่าการจัดจำหน่ายหลักทรัพย์ |                |                             |
+----------------------+----------------+-----------------------------+
| 1. ไม่เกิน 20 ล้านบาท   | กรรม           | กรรมกา                      |
|                      | การผู้อำนวยการหร | รผู้อำนวยการหรือกรรมการผู้จัดการส |
| 2. มากกว่า 20 ล้านบาท  | ือกรรมการผู้จัดการ | ามารถลงนามอนุมัติให้ดำเนินการก่อน |
| แต่ไม่เกิน              |                | แล้วให้กรรมการบริหาร 1         |
|                      | ลงนามร่วม       | ท่านร่วมลงนามในภายหลัง         |
| 100 ล้านบาท           | กับกรรมการบริหาร |                             |
|                      | 1 ท่าน          | กรรมก                       |
| 3. มากกว่า 100 ล้านบาท |                | ารผู้อำนวยการหรือกรรมการผู้จัดการ |
|                      | ค              |                             |
|                      | ณะกรรมการบริหาร | ส                           |
|                      |                | ามารถลงนามอนุมัติให้ดำเนินการก่อน |
|                      | คณะกรรมการบริษัท | แล้วให้นำเสนอที่ประช            |
|                      |                | ุมคณะกรรมการบริหารเพื่อขอสัตยาบัน |
|                      |                |                             |
|                      |                | คณะกรรม                     |
|                      |                | การบริหารอนุมัติให้ดำเนินการก่อนได้ |
|                      |                | และต้องนำเสนอที่ประ            |
|                      |                | ชุมคณะกรรมการบริษัทเพื่อขอสัตยาบัน |
+----------------------+----------------+-----------------------------+

หมายเหตุ มูลค่าการจัดจำหน่ายหลักทรัพย์ หมายถึง จำนวนหลักทรัพย์ที่จัดจำหน่าย คูณด้วย
ราคาเสนอขาย

หลักทรัพย์นั้น

(2) การตลาดและภาวะการแข่งขัน

สรุปภาวะตลาดหุ้นปี 2547

ตลาดหุ้นไทยในปี 2547 ปรับตัวลดลง 13.5% หลังจากที่เพิ่มขึ้นถึง 117% ในปี 2546
โดยสาเหตุหลักๆ เกิดจากปัจจัยทั้งภายในและภายนอกประเทศ คือ 
ค่าเงินบาทที่มีแนวโน้มอ่อนค่าลงนับจากเดือนมกราคม จนลงไปสูงสุดที่ 41.77 บาท/ดอลลาร์ สรอ.
ในเดือนสิงหาคม ก่อนจะค่อยๆ ฟื้นตัว และแข็งค่าขึ้นตามลำดับในช่วงปลายปี และปิดตลาดที่ 38.85
บาท/ดอลลาร์ สรอ.  การที่จีนประกาศนโยบายเข้มงวดทางการเงิน
ทำให้เกิดกระแสการหวั่นวิตกว่า เศรษฐกิจโลกอาจจะมาถึงจุดสูงสุดแล้ว 
เหตุการณ์ไม่สงบในภาคใต้ที่เริ่มปะทุขึ้น ในวันที่ 28 เม.ย. ทำให้มีการล้อมปราบ
และมีผู้เสียชีวิตไปถึง 107 คน  ไข้หวัดนกที่กลับมาระบาดเป็นรอบที่ 2 
ราคาน้ำมันที่สูงขึ้นอย่างต่อเนื่อง โดยราคาน้ำมันดิบ West Texas ได้สูงขึ้นจากระดับ 32.4
ดอลลาร์/บาร์เรลในช่วงต้นปี จนไปสูงสุดที่ 55.5 ดอลลาร์/บาร์เรล ก่อนจะปรับตัวลดลงมาอยู่ที่
43.4 ดอลลาร์/บาร์เรล ในช่วงปลายปี และ  ปัญหา NPLs ของภาคธนาคาร
ที่เพิ่มขึ้นของบางธนาคาร ทำให้ต้องตั้งสำรองเพิ่มขึ้น
และส่งผลกระทบต่อการลงทุนหุ้นในกลุ่มธนาคาร

โดย SET Index ในเดือนมกราคมได้ค่อยๆ ลดลงจากระดับ 800 จุด จนลงไปต่ำสุดที่ 576 จุด
ในเดือนเมษายน หลังจากนั้น โมเมนตัมของตลาดหุ้นไทยก็เริ่มทรงตัว
และปรับตัวดีขึ้นตามลำดับในครึ่งหลังของปี 2547
โดยเริ่มฟื้นตัวอย่างเห็นได้ชัดนับตั้งแต่เดือนพฤศจิกายน (ดูรูป)
เนื่องจากค่าเงินบาทที่แข็งค่าขึ้นอย่างต่อเนื่อง
และราคาหุ้นไทยยังถูกเมื่อเทียบกับตลาดหุ้นในภูมิภาคนี้
ทำให้สภาพคล่องจากต่างประเทศไหลกลับเข้าสู่ตลาดหุ้นไทย SETI จึงเพิ่มขึ้น จนปิดตลาด ณ สิ้นปี
2547 ที่ 668.10 จุด ด้วยมูลค่าการซื้อขายเฉลี่ย 20,508 ล้านบาท/วัน (+8.5%)
ถึงแม้จะเกิดเหตุการณ์ธรณีพิบัติภัยใน 6 จังหวัดภาคใต้ในช่วงสัปดาห์สุดท้ายของปี
แต่ก็มิได้ส่งผลกระทบต่อ SET Index มากนัก

ดัชนีตลาดหลักทรัพย์ไทย กับค่าเงินบาท

[]

แนวโน้มตลาดหุ้นปี 2548

เราคาดหมายว่า SETI ในปี 2548 จะมีแนวโน้มที่ดีขึ้น เมื่อเทียบกับปี 2547 กล่าวคือ
เรามองเป้าหมายของ SETI ที่ระดับ 750-780 จุด โดยปัจจัยที่จะสนับสนุน SETI
ให้ก้าวไปถึงเป้าหมายดังกล่าว คือ 
เศรษฐกิจเอเชียจะยังเป็นตัวหลักของการขับเคลื่อนเศรษฐกิจโลกในปีนี้ โดยเฉพาะเศรษฐกิจจีน
ที่คาดหมายว่า GDP ในปี 2548 จะเติบโตในระดับ 8% เทียบกับปี 2547 ซึ่งคาดว่า จะอยู่ที่ 9%
แม้ว่าก่อนหน้านี้นักลงทุนจะวิตกถึงการชะลอตัวของเศรษฐกิจโลกก็ตาม 
เศรษฐกิจเอเชียที่ยังเติบโตกว่าภูมิภาคอื่นๆ ทำให้ค่าเงินเอเชีย
รวมถึงเงินบาทมีแนวโน้มแข็งค่าขึ้นในปี 2548
เป็นผลให้เงินทุนจากต่างประเทศมีแนวโน้มที่จะไหลเข้ามาในตลาดหุ้นเอเชีย รวมถึงตลาดหุ้นไทย 
แม้ว่าเศรษฐกิจไทยอาจจะได้รับผลกระทบจากธรณีพิบัติภัยใน 6 จังหวัดภาคใต้บ้างในครึ่งปีแรก
แต่คาดหมายว่า ผลจากการเพิ่มการใช้จ่ายของภาครัฐฯ น่าจะทำให้ GDP
ของไทยเติบโตได้ในอัตรา 5-5.5% ต่อปี เทียบกับประมาณ 6% ในปี 2547 
กำไรของบริษัทจดทะเบียนใน ตลท. ในปี 2548 ที่ถูกคาดหมายว่า จะเติบโตในระดับ 9-10%
ซึ่งเมื่อพิจารณาจาก PEG Ratio ทำให้ตลาดหุ้นไทยถูกเป็นอันดับ 3 เมื่อเทียบกับตลาดหุ้นในภูมิภาค
8 ประเทศ (ข้อมูล ณ วันที่ 14 ม.ค. 2548)

อย่างไรก็ตาม ตลาดยังมีปัจจัยเสี่ยงที่อาจกดดัน SETI และอาจทำให้ SETI ผันผวนบ้าง คือ 
ราคาน้ำมันดิบที่แม้จะลดลงจากระดับสูงสุด แต่ยังทรงตัวในระดับสูง
และราคามีแนวโน้มที่จะผันผวนตามสถานการณ์ความรุนแรงในตะวันออกกลาง
และปริมาณสำรองน้ำมันของสหรัฐอเมริกา
อาจทำให้กระแสความวิตกถึงการชะลอตัวของเศรษฐกิจกลับมาอีก โดยเฉพาะอย่างยิ่ง
ในกรณีของประเทศไทย
ที่รัฐบาลมีนโยบายจะปล่อยให้ราคาน้ำมันดีเซลภายในประเทศเคลื่อนไหวตามราคาตลาดโลก
ซึ่งจะส่งผลกระทบต่อต้นทุนการขนส่งของภาคอุตสาหกรรม อย่างไรก็ตาม เราคาดหมายว่า
รัฐบาลใหม่อาจจะเลื่อนการลอยตัวดังกล่าวนี้ออกไปก่อน
เพื่อรอดูภาพที่ชัดเจนของเศรษฐกิจไทยภายหลังจากเหตุพิบัติภัยในภาคใต้ 
ราคาหุ้นไทยเริ่มเข้าใกล้ระดับที่เหมาะสมกับปัจจัยพื้นฐานแล้ว ซึ่งพิจารณาจาก PEG Ratio
ของไทยมีค่าใกล้เคียง 1 ทำให้การปรับตัวขึ้นต่อของ SETI อาจส่งผลให้ราคาหุ้นไทยดูแพงเกินไป
หากปัจจัยพื้นฐานของเศรษฐกิจไทยไม่ได้เปลี่ยนแปลงไปจากที่คาดหมายไว้  การเพิ่มขึ้นของ SETI
ในช่วงปลายปี ต่อเนื่องต้นปี 2548 ส่วนใหญ่เกิดจากสภาพคล่องจากต่างประเทศ (Liquidity
Driven) ซึ่งเกิดจากค่าเงินบาทที่แข็งค่าขึ้น
มากกว่าการปรับตัวดีขึ้นของความสามารถในการทำกำไร (Earnings driven) ดังนั้น
หากค่าเงินบาทเริ่มเปลี่ยนทิศทาง ก็อาจส่งผลให้มีเงินทุนไหลออกได้

ภาวะอุตสาหกรรมหลักทรัพย์ในปี 2547

-   ภาวะการซื้อขายหลักทรัพย์ในปี 47 เป็นการลดลงต่อเนื่องจากไตรมาส 1 ปี 47 ที่ 28.38
    พันล้านบาทต่อวัน สู่ไตรมาส 4 ปี 47 ที่ 18.28 พันล้านบาท โดยมีปัจจัยหลัก ได้แก่
    ไข้หวัดนก , ความไม่สงบในจังหวัดชายแดนภาคใต้ , และ
    ความผันผวนของราคาน้ำมันในตลาดโลก ดัชนีตลาดหลักทรัพย์ ณ สิ้นปี 47 เท่ากับ 668.1จุด
    ลดลงจากสิ้นปี 46 ประมาณ -13.5%
    ถือว่าเป็นดัชนีหนึ่งที่มีการปรับตัวลดลงมากที่สุดในโลกเช่นเดียวกับดัชนีของจีน
    ในขณะที่ดัชนีของประเทศอื่นๆในภูมิภาคเดียวกันมีการปรับตัวเพิ่มขึ้น นำมาโดยดัชนี JKSE
    (อินโดนีเซีย) เพิ่มขึ้น 44.6% และ ดัชนี PHCOMP (ฟิลิปปินส์) เพิ่มขึ้น 26.4%
    ขณะที่หลายประเทศในกลุ่มจี 7 มีอัตราเติบโตของดัชนีอยู่ระหว่าง 3-8%

  -----------------------------------------------------------------------
  การเปลี่ยนแปลงในปี 2547 ของดัชนีหลักทรัพย์ที่สำคัญ

  []

  ที่มา : ตลาดหลักทรัพย์แห่งประเทศไทย
  -----------------------------------------------------------------------

  -----------------------------------------------------------------------

  []

  ที่มา : ตลาดหลักทรัพย์แห่งประเทศไทย
  -----------------------------------------------------------------------

-   มูลค่าซื้อขายเฉลี่ยต่อวันทั้งปี 47 เท่ากับ 20.65 พันล้านบาท เพิ่มขึ้น 8.51% และ
    มูลค่าหลักทรัพย์ตามราคาตลาด ณ สิ้นปี 47 เท่ากับ 4,533.6 พันล้านบาท ลดลง 5.6%
    ในขณะที่โบรกเกอร์ที่มีส่วนแบ่งการตลาดสูงสุด 5 อันดับแรก ได้แก่ KEST (11.71%), ASP
    (8.08%), ZMICO (5.96%), KGI (4.52%) , และ SCBS (4.04%)
    และโบรกเกอร์ที่แปลงสภาพเป็นบริษัทมหาชนทำการซื้อขายในตลาดหลักทรัพย์ ได้แก่ GBX และ
    SYRUS

  ---------- ------- --------------- -- ------ ------- --------------- -- ------ ------- ---------------
  ปี 2545                                ปี 2546                            ปี 2547         

  อันดับ       ชื่อย่อ    ส่วนแบ่งการตลาด      อันดับ   ชื่อย่อ    ส่วนแบ่งการตลาด      อันดับ   ชื่อย่อ    ส่วนแบ่งการตลาด

  1          KEST    12.70%             1      KEST    11.46%             1      KEST    11.71%

  2          ZMICO   7.93%              2      ZMICO   7.20%              2      ASP     8.08%

  3          ASP     7.84%              3      ASP     7.07%              3      ZMICO   5.96%

  4          KGI     7.57%              4      KGI     5.23%              4      KGI     4.52%

  5          CNS     4.93%              5      CNS     3.81%              5      SCBS    4.04%

  ที่มา :                                                                                  
  SETSMART                                                                               
  ---------- ------- --------------- -- ------ ------- --------------- -- ------ ------- ---------------

-   สำหรับหุ้นในกลุ่มต่างๆ หุ้นที่ได้รับความสนใจในการลงทุนใน 5 อันดับแรก ซึ่งคิดเป็น 61.73%
    ของมูลค่าซื้อขายรวม ได้แก่ กลุ่มธนาคารพาณิชย์ได้รับความนิยมสูงสุดในการลงทุนในปี 47
    โดยมีมูลค่าซื้อขายต่อวันที่ 3.3 พันล้านบาท คิดเป็น 16% ของมูลค่าซื้อขายรวม ,
    กลุ่มพลังงานมีมูลค่าซื้อขายต่อวันที่ 2.75 พันล้านบาท คิดเป็น 13.4% ,
    กลุ่มสื่อสารมีมูลค่าซื้อขายต่อวันที่ 2.37 พันล้านบาท คิดเป็น 11.6% ,
    กลุ่มเงินทุนและหลักทรัพย์มีมูลค่าซื้อขายต่อวันที่ 2.19 พันล้านบาท คิดเป็น 10.7% และ
    กลุ่มอสังหาริมทรัพย์มีมูลค่าซื้อขายต่อวันที่ 2.1 พันล้านบาท คิดเป็น 10.1%

  ------------------------- -------------------- -------------------- --------------------
  อันดับ                      หมวดธุรกิจ             มูลค่าซื้อขายต่อวัน        % ของมูลค่าซื้อขายรวม

  1                         ธนาคารพาณิชย์          3,292                16.05%

  2                         พลังงาน               2,750                13.41%

  3                         สื่อสาร                2,371                11.56%

  4                         เงินทุนและหลักทรัพย์      2,186                10.66%

  5                         อสังหาริมทรัพย์          2,062                10.05%

                            รวม                  12,661               61.73%

  ที่มา :                                                               
  ตลาดหลักทรัพย์แห่งประเทศไทย                                             
  ------------------------- -------------------- -------------------- --------------------

-   การเพิ่มสินค้าเข้าตลาดหลักทรัพย์ยังคงเป็นนโยบายต่อเนื่องของตลาดหลักทรัพย์แห่งประเทศไทย
    ซึ่งในปี 47 หุ้น IPO
    หลายตัวซื้อขายในราคาที่ต่ำกว่าราคาจองซื้อนับตั้งแต่วันแรกของการซื้อขาย
    ซึ่งส่งผลให้เกิดการชะลอในการนำหุ้นเข้าซื้อขายในตลาดหลักทรัพย์ฯ
    ตามข้อมูลของตลาดหลักทรัพย์แห่งประเทศไทย ในปี 47 จำนวนบริษัทจดทะเบียนใหม่ เท่ากับ
    36 บริษัท และเพิกถอนจากการจดทะเบียน จำนวน 7 บริษัท
    ทำให้จำนวนบริษัทในตลาดหลักทรัพย์ฯ คงเหลือ 439 บริษัท เพิ่มขึ้นจากปี 46 ซึ่งอยู่ที่ 407
    บริษัท

ตารางสถิติข้อมูลสำคัญเกี่ยวกับตลาดหลักทรัพย์

  ---------------------------- ------------- ------------- --------------
                               2545          2546          2547

  ดัชนี SET                      356.48        772.15        668.10

  อัตราเติบโต (%)                17.3%         116.6%        -13.5%

  ดัชนี SET50                    22.84         50.91         46.87

  อัตราเติบโต (%)                15.8%         122.9%        -7.9%

  ดัชนี MAI                      127.49        343.7         188.07

  อัตราเติบโต (%)                n.a.          169.6%        -45.3%

  อัตราตอบแทนเงินปันผล (%)        2.72          1.81          2.75

  อัตราส่วน P/E (เท่า)            6.98          13.65         9.40

  อัตราส่วน P/BV (เท่า)           1.36          2.71          2

  มูลค่าซื้อขายเฉลี่ยต่อวัน (ล้านบาท)   8,357         18,908        20,508

  จำนวนบริษัทจดทะเบียนใหม่ (แห่ง)   18            21            36

  จำนวนบริษัทเพิกถอนจากตลาด (แห่ง) 11            5             7

  จำนวนบริษัทคงเหลือ (แห่ง)        389           407           439
  ---------------------------- ------------- ------------- --------------

แนวโน้มภาวะอุตสาหกรรมหลักทรัพย์ในปี 2548

-   จากการประมาณการของบริษัทฯ คาดว่า มูลค่าซื้อขายเฉลี่ยต่อวันในปี 48 จะอยู่ที่ 21-23
    พันล้านบาท เพิ่มขึ้นจากปี 47 ประมาณ 2.4-12% และมูลค่าหลักทรัพย์ตามราคาตลาด ณ สิ้นปี
    48 เท่ากับ 5.5 ล้านล้านบาท ปัจจัยสนับสนุนหลักมาจากอัตราเติบโตของ GDP
    ที่ยังเป็นแนวโน้มต่อเนื่องและจำนวนเพิ่มขึ้นของหุ้นใหม่ที่จดทะเบียนในตลาดหลักทรัพย์แห่งประเทศไทยทั้ง
    SET และ MAI
    ธุรกิจขนาดใหญ่ทั้งจากภาครัฐวิสาหกิจและภาคเอกชนที่เตรียมตัวเข้าจดทะเบียนในตลาดหลักทรัพย์ฯ
    ได้แก่ บจ.ไทยเบฟเวอเรจน์ , กสท., ทศท. เป็นต้น
    รวมถึงความชัดเจนของผู้บริหารประเทศภายหลังการเลือกตั้งในวันที่ 6 ก.พ. 48
    อย่างไรก็ตาม
    การแข่งขันในด้านการให้บริการและแย่งชิงส่วนแบ่งการตลาดยังคงเกิดขึ้นอย่างต่อเนื่อง
    โดยต้นปี 48 บริษัทหลักทรัพย์เปิดทำการใหม่ 3 แห่ง ได้แก่ บล.กสิกรไทย , บล.ทีเอสอีซี
    และ บล.สินเอเชีย ซึ่งทั้ง บล.กสิกรไทย และ บล.สินเอเชีย
    ที่มีสถาบันการเงินในระดับธนาคารเป็นปัจจัยสนับสนุน

-   ปัจจัยบวกสำหรับภาวะการซื้อขายในปี 48
    มาจากความต่อเนื่องของการดำเนินนโยบายรัฐบาลภายหลังการเลือกตั้งครั้งใหม่ในวันที่ 6
    ก.พ. 48 , การเติบโตต่อเนื่องของเศรษฐกิจของไทย ซึ่งคาดว่า
    ปัจจัยการลงทุนจากภาครัฐและภาคเอกชนจะเป็นแรงขับเคลื่อนหลักของเศรษฐกิจไทย
    สร้างความมั่นใจในการลงทุนจากผู้ลงทุนในประเทศและต่างประเทศ
    และนโยบายของตลาดหลักทรัพย์แห่งประเทศไทยที่วางเป้าหมายระยะกลางให้มูลค่าหลักทรัพย์ตามราคาตลาด
    (4.5 ล้านล้านบาท) อยู่ในระดับเทียบเท่ากับ GDP ในปัจจุบัน (6.5 ล้านล้านบาท)
    สำหรับกฎสำหรับการซื้อขายหลักทรัพย์ที่เน้นความรวดเร็วในการให้บริการมากขึ้นโดยจะเริ่มบังคับใช้จำนวนวันในการ
    Settlement ธุรกรรมซื้อขายจากเดิม T+3 วันเป็น T+2 วัน
    ในเบื้องต้นถือว่าเป็นปัจจัยบวกต่อความถี่ในการลงทุนของนักลงทุนซึ่งจะส่งผลดีต่อผลตอบแทนค่าคอมมิชชั่นให้แก่ธุรกิจหลักทรัพย์ได้อีกทางหนึ่ง
    และการชะลอการเปิดเสรีอัตราค่าธรรมเนียมนายหน้าซื้อขายหลักทรัพย์ไปเป็นระยะเวลา 2
    ปีจนถึง 13 ม.ค. 50
    ผ่อนคลายภาวะการแข่งขันที่เข้มข้นจากการเพิ่มจำนวนโบรกเกอร์ได้บ้าง
    อย่างไรก็ตามปัจจัยพื้นฐานที่สำคัญของบริษัทจดทะเบียนในตลาดหลักทรัพย์จะเป็นเครื่องยืนยันและสร้างความเชื่อมั่นในการลงทุน
    ที่ผ่านมา 9 เดือนแรกในปี 47 กำไรสุทธิของบริษัทใน SET และ MAI ปรับตัวเพิ่มขึ้น
    41%YoY สะท้อนให้เห็นถึงความแข็งแกร่งของภาคธุรกิจที่แท้จริงของไทย

ปัจจัยลบเป็นปัจจัยเดิมๆที่เกิดชึ้นในปี 47 ซึ่งได้แก่
ความผันผวนของราคาในตลาดโลกของวัตถุดิบสำคัญในการผลิต โดยเฉพาะราคาน้ำมัน
และการลอยตัวราคาน้ำมันดีเซลภายในประเทศซึ่งจะมีผลกระทบในวงกว้างต่อธุรกิจที่พึ่งพิงการขนส่งเป็นหลัก
, ปัญหาโรคระบาดที่ส่งผลต่อภาคปศุสัตว์ ,
การจัดการด้านความสงบภายในประเทศภายหลังการเลือกตั้ง , และ
การทยอยปรับขึ้นอัตราดอกเบี้ยของสหรัฐอเมริกาส่งผลกระทบต่อการปรับขึ้นอัตราดอกเบี้ยของไทยไปโดยปริยาย

กลยุทธ์การแข่งขัน

บริษัทฯ
มีนโยบายที่จะทำธุรกิจด้านนายหน้าซื้อขายหลักทรัพย์โดยกำหนดกลยุทธ์การแข่งขันในด้านการให้บริการข้อมูลที่ถูกต้อง
รวดเร็ว และฉับไว เพื่อให้ลูกค้าของบริษัทฯ ได้รับข้อมูลดังกล่าวไว้เพื่อประกอบการตัดสินใจลงทุน
บริษัท ฯ มีบุคลากรทางด้านเจ้าหน้าที่การตลาดที่มีคุณภาพ
และมีบุคลากรทางด้านเจ้าหน้าที่วิเคราะห์หลักทรัพย์ที่ดูแลครอบคลุมหลักทรัพย์ในทุกกลุ่มที่อยู่ในความสนใจของลูกค้าของบริษัทฯ
ปัจจุบันบริษัทฯ และบริษัทในเครือมีทีมงานที่มีความเชี่ยวชาญทางด้านงานวาณิชธนกิจ ทำให้บริษัทฯ
สามารถนำหลักทรัพย์จดทะเบียนใหม่มากระจายให้ผู้ลงทุนทั่วไปรวมถึงลูกค้าในส่วนของบริษัทฯ
ได้อย่างต่อเนื่อง บริษัทฯ มีสาขาในปริมณฑลและต่างจังหวัด ในปัจจุบันรวม 5 แห่ง
เพื่อให้สามารถให้บริการ และอำนวยความสะดวกแก่ลูกค้าในเขตดังกล่าวได้ สาขาทั้ง 5 แห่ง
ได้แก่ สาขารังสิต สาขานครปฐม สาขานครสวรรค์ สาขาหาดใหญ่ และสาขาชลบุรี

งานด้านจัดจำหน่ายหลักทรัพย์

ในปี 2547 ที่ผ่านมา บริษัทมีงานด้านจัดจำหน่ายหลักทรัพย์ที่เป็นการเสนอขายต่อประชาชน
ครั้งแรกในฐานะผู้จัดการการจัดจำหน่าย และผู้ร่วมจัดจำหน่าย จำนวน 16 บริษัท ด้วยกัน
ซึ่งมีมูลค่ารวมในการจัดสรรหุ้นทั้งหมด ประมาณ 475.54 ล้านบาท ได้แก่

  บมจ. ทีพีไอ โพลีน บมจ. แกรนด์ แอสเสท ดีเวลลอปเมนท์

  บมจ. บางจาก บมจ. ท่าอากาศยานไทย

  บมจ. เอ็น ซี เฮ้าส์ซิ่ง บมจ.ปิโก (ไทยแลนด์)

  บมจ. นวนคร บมจ. แอล วี เทคโนโลยี

  บมจ.เค-เทค คอนสตัคชั่น บมจ. เอเซียน อินซูเลเตอร์

  บมจ. โกลเบล็ก โฮลดิ้ง แมนเนจเมนท์ บมจ. โฟคัส เอ็นจิเนียริ่ง แอนด์ คอนสตรัคชั่น

  บมจ. บางกอก เชน ฮอสปิทอล บมจ. บลิส-เทล

  บมจ.ไทยน็อคซ์ สเตนเลส บมจ. ยูไนเต็ด เปเปอร์

ทั้งนี้หลักทรัพย์ จำนวน 5 หลักทรัพย์ ที่บริษัทเป็นผู้จัดการการจำหน่าย
มีราคาปิดเฉลี่ยในวันทำการแรกสูงกว่าราคาปิดเฉลี่ยหุ้น IPO ของตลาด ถึง 55 %
ทั้งนี้มาจากการที่บริษัทได้มีการพิจารณาถึงคุณสมบัติของบริษัทที่จัดจำหน่ายว่า
มีพื้นฐานที่ดีและนักลงทุนมีความต้องการที่จะลงทุนค่อนข้างสูง

นอกจากนี้ยังมีงาน Tender Offer จำนวน 3 ราย คือ บมจ. ไทยเคนเปเปอร์ บ.เดอะ
ไมเนอร์ ฟู้ดกรุ๊ป จำกัด (มหาชน) บ. โรงแรมราชดำริ จำกัด (มหาชน) มูลค่ารวม ประมาณ
740.61 ล้านบาท งานจัดจำหน่ายหุ้นกู้ 3 ราย คือ บมจ. แลนด์ แอนด์ เฮาส์ บมจ. ควอลิตี้
เฮ้าส์ บมจ. เอเชี่ยน พร็อพเพอร์ตี้ ดีเวลลอปเม้นท์ มูลค่ารวม 775 ล้านบาท

ภาวะการแข่งขันธุรกิจที่ปรึกษาทางการเงิน

สำหรับแนวโน้มภาวะการแข่งขันของธุรกิจด้านการเป็นที่ปรึกษาทางการเงิน
และการรับประกันการจำหน่ายหลักทรัพย์นั้น คาดว่าจะมีการแข่งขันรุนแรงขึ้นในอนาคต
เนื่องจากมีบริษัทหลักทรัพย์หลายแห่ง
โดยเฉพาะบริษัทหลักทรัพย์ที่มีขนาดกลางถึงขนาดเล็กซึ่งจะหันมามุ่งเน้นการทำธุรกิจด้านนี้มากขึ้น
เพื่อให้บริการเสริมทางด้านการตลาด
ในส่วนของธุรกิจค้าหลักทรัพย์และยังสามารถสร้างรายได้จากค่าธรรมเนียมทางการเงินเพื่อทดแทนรายได้จากธุรกิจหลักทรัพย์
แต่อย่างไรก็ตามการดำเนินธุรกิจด้านที่ปรึกษาทางการเงินและการรับประกันการจำหน่ายหลักทรัพย์นั้น
ยังมีความผันผวนตามทิศทางและกฏระเบียบที่มีการเปลี่ยนแปลงของตลาดหลักทรัพย์เช่นกัน
สำหรับบริษัทนั้น
บริษัทเชื่อว่าบริษัทมีทีมงานที่มีประสบการณ์และความเชี่ยวชาญทางด้านที่ปรึกษาทางการเงิน
ซึ่งสามารถแข่งขันกับคู่แข่งขันได้

สำหรับกลุ่มลูกค้าเป้าหมายของบริษัทนั้น บริษัทมุ่งเน้นลูกค้าที่จดทะเบียนในตลาดหลักทรัพย์
และบริษัททั่วไปที่ต้องการระดมทุนจากตลาดทุนและตลาดเงิน
เพื่อให้มีผลงานด้านส่งเสริมการตลาดของธุรกิจค้าหลักทรัพย์อย่างต่อเนื่อง
นอกจากนี้บริษัทยังมุ่งเน้นลูกค้าที่จะให้บริการด้านที่ปรึกษาทางการเงินแก่ธุรกิจในด้านอื่นๆ อาทิเช่น
การปรับโครงสร้างทางการเงิน การทำ Non-IPO Deal การควบรวมกิจการด้วย

(3) การจัดหาผลิตภัณฑ์ หรือบริการ

การจัดหาแหล่งเงินทุน

ในช่วง 2 ปีที่ผ่านมา บริษัทไม่มีการใช้แหล่งเงินกู้ เป็นการใช้เงินจากส่วนของผู้ถือหุ้นเป็นส่วนใหญ่
โดยเป็นการนำไปใช้ในการลงทุนในตราสารหนี้และการรับประกันการจำหน่ายหุ้นสามัญและตราสารหนี้
ส่วนที่เหลือจะเป็นเงินทุนหมุนเวียนในกิจการ สำหรับเงินกู้
จะมีการกู้ยืมจากสถาบันการเงินเป็นช่วงระยะเวลาสั้นๆ สำหรับนโยบายการจัดการเงินทุนในอนาคต
บริษัทมีนโยบายในการจัดหาแหล่งเงินทุนให้สอดคล้องกับกิจกรรมและวัตถุประสงค์ในการใช้เงินโดยคำนึงถึงความเหมาะสมของอัตราส่วนหนี้สินรวมต่อส่วนของผู้ถือหุ้นและอัตราส่วนเงินกองทุนต่อสินทรัพย์สภาพคล่องสุทธิ

การให้กู้ยืมเงินเพื่อซื้อหลักทรัพย์

บริษัทได้กำหนดให้มีการให้กู้ยืมเพื่อซื้อหลักทรัพย์ ผ่านระบบ Credit Balance
โดยยึดหลักความระมัดระวังอย่างเต็มที่ ณ สิ้นปี 2547 บริษัทมีวงเงินการให้กู้ยืมเพื่อซื้อหลักทรัพย์
จำนวน 558 ล้านบาท

การดำรงเงินกองทุนต่อสินทรัพย์สภาพคล่องสุทธิ

บริษัทจะดำรงเงินกองทุนต่อสินทรัพย์สภาพคล่องสุทธิให้เป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
โดยมีการพิจารณาถึงประเภทของสินทรัพย์และเงินทุนทุกวัน
ทั้งนี้เพื่อให้บริษัทสามารถบริหารเงินกองทุนต่อสินทรัพย์สภาพคล่องได้อย่างถูกต้องและทันเวลา

กองทุนต่อสินทรัพย์สภาพคล่องสุทธิ ณ สิ้นปี 2547 อยู่ที่ระดับ 510 %

สำหรับนโยบายการบริหารสภาพคล่อง บริษัทมีการจัดเตรียมแหล่งเงินทุน
โดยมีวงเงินกับสถาบันการเงินต่างๆ ไว้
การจัดเตรียมเงินทุนจากส่วนของผู้ถือหุ้นโดยการระดมทุนผ่านตลาดทุน
ทั้งนี้บริษัทจะพิจารณาระยะเวลาและประเภทตราสารทางการเงินที่เหมาะสม